el el el el el el el el el el el el el el el el el el el el el el ja el el el el el el ce it ru fr el en hu el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Το Ιζμίτ ή Νικομήδεια[1][2][3] (τουρκικά İzmit), είναι πόλη στην Τουρκία. Είναι πρωτεύουσα της επαρχίας Κοτζαελί και έχει πληθυσμό 330.730 κατοίκους (εκτίμηση 2018)[4]. Βρίσκεται στο βάθος του ομώνυμου κόλπου, σε απόσταση μικρότερη των 100 χιλιομέτρων από την Κωνσταντινούπολη. Κατά τους αρχαίους και βυζαντινούς χρόνους η Νικομήδεια ήταν η ιστορική πρωτεύουσα της Βιθυνίας, έδρα του Ρωμαίου αυτοκράτορα Διοκλητιανού και ιστορική έδρα ενός εκ των σημαντικότερων Μητροπολιτών του Οικουμενικού Πατριαρχείου.
δεδομένα (π • σ • ε )
Αυτό το λήμμα αφορά τη σημερινή πόλη. Για την αρχαία πόλη, δείτε: Αρχαία Νικομήδεια.
1.3 Οθωμανικοί και νεώτεροι χρόνοι
2 Η πόλη σήμερα
Κύριο λήμμα: Αρχαία Νικομήδεια
Στην περιοχή της πόλης ιδρύθηκε κατά κατά τον δεύτερο ελληνικό αποικισμό, στα τέλη του 8ου αιώνα π.Χ., από Μεγαρείς μαζί με Αθηναίους μια αποικία με το όνομα Αστακός. Η πόλη καταστράφηκε τον τρίτο αιώνα π.Χ. από τον Λυσίμαχο. Η Νικομήδεια ιδρύθηκε γύρω στο 264 π.Χ. από τον Νικομήδη Α΄ της Βιθυνίας, στη θέση της αρχαίας πόλης Ολβίας, η οποία ήταν αποικία των Μεγαρέων από τον 8ο π.Χ. αιώνα. Ήταν πρωτεύουσα του Βασιλείου της Βιθυνίας και κατόπιν της ρωμαϊκής επαρχίας της Βιθυνίας. Ήταν αντίπαλος της Νίκαιας. Ήταν χτισμένη στο δρόμο που ένωνε την Ευρώπη με την Ανατολή, πράγμα που την κατέστησε σπουδαίο εμπορικό κέντρο. Το 256 μ.Χ. καταστράφηκε από τους Γότθους. Ο Διοκλητιανός την κατέστησε το σημαντικότερο κέντρο του ανατολικού τμήματος της Ρωμαϊκής Αυτοκρατορίας, αλλά τον 4ο και 5ο αιώνα καταστράφηκε από σεισμούς και έκτοτε παρήκμασε.
Από τα κτίρια της αρχαίας πόλης (ναοί, θέατρο, αγορά, ανάκτορα) δεν έχει διασωθεί σχεδόν τίποτα, παρά μόνον ίχνη από δύο υδραγωγεία και τείχη των ρωμαϊκών χρόνων.
Το 293 εγκαταστάθηκε στη Νικομήδεια ο Διοκλητιανός. Η ίδρυση της Κωνσταντινούπολης μείωσε τη σημασία της. Επίσης, υπέστη τον ανταγωνισμό της Νίκαιας, η οποία είχε αποκτήσει πρόσθετα προνόμια λόγω του γεγονότος ότι εκεί υπήρχε θέρετρο της βασιλικής οικογένειας. Ακόμη λιγότερη έγινε η σπουδαιότητα της Νικομήδειας όταν η Νίκαια έγινε πρωτεύουσα της ομώνυμης Αυτοκρατορίας, μετά την Δ΄ Σταυροφορία και την κατάληψη της Πόλης το 1204.
Οθωμανικοί και νεώτεροι χρόνοιΕπεξεργασία
Το 1301 ο Σουλτάνος Οσμάν Α΄ επιχείρησε, χωρίς επιτυχία, να καταλάβει την πόλη. Μετά από αλλεπάλληλες προσπάθειες των Οθωμανών, η Νικομήδεια κατελήφθη το 1337. Η πόλη κατόπιν παρήκμασε. Μέρος του πληθυσμού εξισλαμίστηκε, ενώ μετά την παράδοση προνομίων από τον Σουλτάνο Μωάμεθ τον Πορθητή στον Πατριάρχη Γεννάδιο, ο χριστιανικός πληθυσμός της πόλης συσπειρώθηκε γύρω από την τοπική Μητρόπολη. Υπάρχει μαρτυρία ότι το 1795 υπήρχε στην πόλη χριστιανική σχολή.
Μετά την ανακωχή του Μούδρου (1918), οι Άγγλοι κατέλαβαν τη Νικομήδεια, ενώ μετά τη Διάσκεψη της Βουλώνης το ελληνικό 16ο Σύνταγμα ανέλαβε την πόλη, υπό αγγλική διοίκηση. Τον Ιούνιο του 1921, οι ελληνικές δυνάμεις αναγκάστηκαν να εγκαταλείψουν την πόλη.
Στις 17 Αυγούστου 1999 ένας σεισμός μεγέθους 7,6 της κλίμακας Ρίχτερ με επίκεντρο κοντά στη Νικομήδεια προκάλεσε μεγάλες καταστροφές στην πόλη, αφήνοντας, σύμφωνα με τις επίσημες εκτιμήσεις, 17.127 νεκρούς και μισό εκατομμύριο άστεγους. Η πόλη χρειάστηκε πολλά χρόνια για να ορθοποδήσει.
Η σημερινή πόλη, είναι βιομηχανικό και εμπορικό κέντρο. Εκεί βρίσκονται διυλιστήρια, και πλήθος βιομηχανιών, ιδίως χαρτοβιομηχανιών, οι οποίες καλύπτουν το 50% της εθνικής παραγωγής.
Το Ιζμίτ έχουν υγρό υποτροπικό κλίμα (Cfa κατά την Κλιματική ταξινόμηση Κέππεν) και δέχεται θερινή βροχόπτωση μόλις αρκετή για να μην ταξινομηθεί στο Μεσογειακό κλίμα, καθώς κάθε θερινός μήνας έχει πάνω από 40 χλστ. βροχόπτωσης, μερικά ζεστά και μέτρια ξηρά/υγρά καλοκαίρια και κρύους και υγρούς χειμώνες. Οι βροχοπτώσεις είναι συχνές καθ' όλη τη διάρκεια του χρόνου ενώ από τον Δεκέμβριο ως και τον Μάρτιο καταγράφεται επίσης περιστασιακή χιονόπτωση, αλλά γενικά η κάλυψη χιονιού είναι πρόσκαιρη.
↑ Γιάνναρου, Λίνα. «Σεισμός: Ο εφιάλτης των 15 δευτερολέπτων το 1999 | Η ΚΑΘΗΜΕΡΙΝΗ». Ανακτήθηκε στις 2 Νοεμβρίου 2020.
↑ Newsroom. «Νέος πονοκέφαλος για Ερντογάν η εκτίναξη φοιτητικών ενοικίων | Η ΚΑΘΗΜΕΡΙΝΗ». www.kathimerini.gr. Ανακτήθηκε στις 1 Οκτωβρίου 2021.
↑ Παπαγεωργίου, Δημήτρης (17 Νοεμβρίου 2021). «Ισχυρός σεισμός στην Τουρκία». www.skai.gr. Ανακτήθηκε στις 12 Δεκεμβρίου 2021.
↑ Δεκέμβριος 2018, υπολογισμός βάσει της διεύθυνσης του τουρκικού στατιστικού ινστιτούτου, όπως παρουσιάστηκε από το citypopulation.de
Τα Wikimedia Commons έχουν πολυμέσα σχετικά με το θέμα
Καλλίπολις-Νικομήδεια (Αρχείο ντοκιμαντέρ της ΕΡΤ)
Αυτό το λήμμα σχετικά με την Τουρκία χρειάζεται επέκταση. Βοηθήστε τη Βικιπαίδεια επεκτείνοντάς το!.